K. Tóthová, poslankyňa: (2001-09-04):
J. Migaš, predseda NR SR: Pán poslanec Cuper, nech sa páči. J. Cuper, poslanec: Vážený pán predsedajúci, chcem, aby ste zaradili ako bod 129, a ostatné prečíslovali, správu o stave mediálnej oblasti, ktorú by mal predložiť minister kultúry pán Kňažko, pretože situácia vo verejnoprávnych médiách je stále neúnosne kritická vo vzťahu možnosti prezentácie opozičnej politiky a opozičných politikov vôbec. Stáva sa, že jednoducho poslanci reagujú na iných poslancov, ako to bolo napríklad pri zákone o vyšších územných celkoch, keď si pán Tatár dovolil hovoriť o mojej nekoncepčnosti, nekompetentnosti dávať pozmeňujúce návrhy, o vyhrážkach, že to pôjde na Ústavný súd. V konečnom dôsledku dodnes také podanie na Ústavný súd nešlo. Moja reagencia nebola uverejnená ani v jedných médiách. J. Migaš, predseda NR SR: Tak – pán poslanec Oberhauser, ďalšie dva návrhy. Nech sa páči. V. Oberhauser, poslanec: Ďakujem. Ďalší bod navrhujem, aby sme prerokovali informáciu vlády Slovenskej republiky o predaji podielov spoločnosti SAD a zabezpečení verejného záujmu pri preprave osôb do zamestnania a pri školskej dochádzke mládeže a ďalších potrebách. Je veľká obava už teraz v obciach, menších obciach, že preprava obyvateľstva nie je dostatočne zabezpečená, aj náklady sú také vysoké, že vlastne do práce sa skoro neoplatí chodiť. Ďalšiu správu, ktorú žiadam, aby sme prerokovali, je správa vlády Slovenskej republiky o zadlžení majetku, ktorý navrhuje presunúť na vyššie územné celky, obce a mestá v rámci transformácie verejnej správy. Vieme, že pripravovaný návrh presunu kompetencií a majetku práve je týmto veľmi vážne ohrozený, lebo jednoducho vláda sa chce zbaviť takého majetku, ktorý je zadlžený a ktorý obce a mestá jednoducho nebudú vedieť uhradiť, nielen faktúry, ale aj náklady, ktoré ten majetok bude vyžadovať na údržbu. Ďakujem. J. Migaš, predseda NR SR: Tak to boli všetky návrhy. Ako prvý predniesla pani poslankyňa Tóthová, aby bod č. 98 bol presunutý ako bod 4 tohto programu. Panie poslankyne, páni poslanci... Hlasujeme teraz, pán poslanec Tarčák, potom vám dám slovo. (Reakcia z pléna.) Kartu nemáte. Panie poslankyne, páni poslanci, čiže krátka technická prestávka. Prosím technikov, aby vystavili hlasovaciu kartu pre pána poslanca Tarčáka, nech sa páči. (Technická prestávka.) Panie poslankyne, páni poslanci, budeme hlasovať o návrhu pani poslankyne Tóthovej, aby bod pod č. 98 bol zaradený ako bod č. 4. Prezentujme sa a hlasujme. Hlasujeme. (Hlasovanie.) Prítomných je 127 poslancov, za 52, proti 25, zdržalo sa 46, nehlasovali 4. Konštatujem, že sme tento návrh neschválili. Ďalší návrh predniesol pán poslanec Osuský, aby bod pod č. 33 bol zaradený na rokovanie vo štvrtok ako bod prvý. Dávam hlasovať o tomto návrhu pána poslanca Osuského. Prezentujme sa a hlasujme. (Hlasovanie.) Prítomných je 127 poslancov, za 69, proti 19, zdržalo sa 35, nehlasovali 4. Konštatujem, že sme tento návrh schválili. Ďalší návrh predniesla pani poslankyňa Kolláriková, aby sme z rokovania stiahli bod pod č. 106 – návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 302/2001 (tlač 1123). Dávam hlasovať o tomto návrhu pani poslankyne. Nech sa páči, hlasujme. (Hlasovanie.) Prítomných je 127 poslancov, za 72, proti 28, zdržalo sa 23, nehlasovali 4. Tento návrh sme schválili. Ďalší návrh, dva návrhy predniesol pán poslanec Jarjabek. Prvý návrh, aby si Národná rada vypočula informáciu ministra kultúry o výsledku odborného ekonomického auditu, na základe ktorého minister kultúry navrhol vláde presun inštitúcií priamo riadených ministerstvom kultúry do pôsobnosti miest a obcí, vyšších územných celkov, resp. aby boli ponechané v správe štátu. Čiže hlasujeme o tomto návrhu pána poslanca. Nech sa páči, hlasujeme. (Hlasovanie.) Prítomných je 126 poslancov, za 49, proti 26, zdržalo sa 48, nehlasovali 3. Tento návrh sme neschválili. Ďalší návrh pána poslanca Jarjabka znie, aby z 51. schôdze bol zaradený priamy prenos a aby predseda alebo podpredsedovia parlamentu vstúpili do rokovania s vedením televízie, ktoré body by mali byť zaradené do priameho prenosu. Dávam hlasovať o tomto návrhu pána poslanca. Hlasujeme. (Hlasovanie.) Prítomných je 126 poslancov, za 55, proti 21, zdržalo sa 48, nehlasovali 2. Konštatujem, že sme tento návrh neschválili. Ďalší návrh predniesol pán poslanec Zelník, aby ako ďalší bod rokovania tejto schôdze bola zaradená správa ministerstva zdravotníctva o poskytovaní zdravotníckych služieb občanom Slovenskej republiky v najbližšom období. (Reakcia z pléna.) Prosím? Dobre. Hlasujeme. (Hlasovanie.) Prítomných je 129 poslancov, za 63, proti 15, zdržalo sa 45, nehlasovalo 6. Tento návrh sme neschválili. Ďalšie dva návrhy predniesla pani poslankyňa Slavkovská, aby na rokovanie tejto schôdze bola zaradená správa o systémových krokoch vlády Slovenskej republiky o opatreniach vlády s povodňami. Keď som to... Pred povodňami. Nech sa páči, upresnite to, pani poslankyňa. Zapnite mikrofón. Nech sa páči. E. Slavkovská, poslankyňa: Správa o systémových krokoch vlády na ochranu územia pred povodňami. J. Migaš, predseda NR SR: Prezentujme sa a hlasujme o uvedenom návrhu pani poslankyne. Hlasujeme. (Hlasovanie.) Prítomných je 127 poslancov, za 66, proti 9, zdržalo sa 46, nehlasovali 6. Tento návrh sme neschválili. Ďalší návrh pani poslankyne znie... (Reakcia z pléna.) Prešlo? Pardon, schválili sme. Ospravedlňujem sa. Ďalší návrh predniesla pani poslankyňa Slavkovská, aby sme zaradili na rokovanie tejto schôdze informáciu o finančnom zadlžení škôl a opatreniach na ich riešenie. Nech sa páči, hlasujme. Hlasujeme. Navrhuje, aby to bolo ako bod 89. Hlasujeme. (Hlasovanie.) Prítomných je 124 poslancov, za 62, proti 4, zdržalo sa 54, nehlasovali 4. Neprešlo to. Ďalší návrh predniesol pán poslanec Paška, aby ako bod č. 22 bol zaradený bod – informácia o počte dopravných nehôd zapríčinených predstaviteľmi vlády Mikuláša Dzurindu a o výške škôd, ktoré boli týmito dopravnými nehodami spôsobené. Pán poslanec, je to tak? Nech sa páči, pán poslanec. Nech sa páči. Zapnite mikrofón pánu poslancovi. Nech sa páči. Mikrofón zapnite pánu poslancovi Paškovi.